Kavkaski zarobljenik (film)
<s>Kavkaski zarobljenik (), u međunarodnoj distribuciji poznat i pod engleskim naslovom Prisoner of the Mountains () je rusko-kazahstanski igrani film snimljen 1996. godine u režiji Sergeja Bodrova.</s><s>Predstavlja adaptaciju istoimene priče Lava Tolstoja, sa time da je radnja smještena u moderno doba, odnosno na Sjeverni Kavkaz u vrijeme tada aktualnog Prvog čečenskog rata.</s><s>Protagonist, čiji lik tumači Bodrovljev sin Sergej Bodrov Mlađi, je mladi ruski vojnik koji zajedno sa starijim i iskusnijim kolegom (čiji lik tumači Oleg Menjšikov) upadne u zasjedu i bude zarobljen od čečenskih separatista.</s><s>Radnja prikazuje kako je odveden u planinsko selo, čiji ga poglavica (čiji lik tumači Džemal Siharulidze) nastoji razmijeniti za sina koga su zarobili Rusi; tamo se sprijatelji sa poglavičinom kćeri (čiji lik tumai Susana Mehralijeva) te stiče simpatije za gorštake i njihov način života, ali i kako mu život dolazi u opasnost zbog suborčevog bijega.</s><s>Kavkaski zarobljenik, snimljen na lokacijama u Dagestanu, se isticao antiratnim stavom, te je osvojio simpatije međunarodnih filmskih kritičara, a što se odrazilo kroz niz prestižnih festivalskih nagrada.</s>

<s>Uloge
 Oleg Menjšikov – Saša
 Sergej Bodrov Mlađi – Ivan (Vanja) Žilin
 Džemal Siharulidze – Abdul-Murat
 Susana Mehralijeva – Dina
 Aleksandar Burejev – Hasan
 Valentina Fedotova – Ivanova majka
 Aleksej Žarkov – Maslov</s>

<s>Izvori</s>

<s>Vanjske veze</s>

<s>Ruski filmovi
Kazahstanski filmovi
Dramski filmovi
Ratni filmovi
Pustolovni filmovi</s>

